alexandrainst/scandi-wiki huggingface dataset:
Purpurmarihand

Purpurmarihand (Dactylorhiza majalis ssp. purpurella) er ei plante i marihandslekta Dactylorhiza i orkidéfamilien (marihandfamilien) Orchidaceae.

Systematikk 
Purpurmarihand blei tidlegare ofte rekna som ein eigen art, Dactylorhiza purpurella, men blir no rekna til kongsmarihand-gruppa D. majalis, og har status som underart. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.

Andre underartar av kongsmarihand i Noreg er smalmarihand (ssp. sphagnicola) og lappmarihand (ssp. lapponica). I Sør-Sverige og Danmark veks nominatunderarten (ssp. majalis).

Utbreiing
Purpurmarihånd er bunden til kalkrikt sanddynelandskap nær sjøen i Rogaland, Sogn og Fjordane og Møre og Romsdal. Planta har òg vore funne i Ørland i Trøndelag, men kan vere utgått der. Purpurmarihand er freda, men er truga av både redusert beite og nedbygging av lokalitetar. Purpurmarihand er derfor på Norsk raudliste for artar (2021) med statusen sterkt truga (EN).

Arten finst òg i Danmark (LC) (dansk namn: «purpur-gøgeurt») og på Færøyane (VU, «sera sjáldsom») (færøysk namn: «reyður børkubóndi»). I den danske Naturbasen er det oppgitt to varietetar:
Dactylorhiza majalis ssp. purpurella var. purpurella (LC) (dansk namn: «purpur-gøgeurt»)
Dactylorhiza majalis ssp. purpurella var. cambrensis (LC) (dansk namn: «vendsyssel-gøgeurt»)

På Dei britiske øyane er purpurmarihand (engelsk namn: «northern marsh orchid») rekna som ein art Dactylorhiza purpurella og er rekna som livskraftig (LC) i både den britiske og den irske raudlista, på same måte som lokalt i England og Wales, og han er ikkje nemnd for tiltak i Skottland. Ein har tidlegare rekna med to underartar (ssp. purpurella og ssp. cambrensis), som no blir rekna som varietetar. Underarten ssp. cambrensis (engelsk namn: «Welsh marsh orchid») har vore verna gjennom den britiske Handlingsplan for biodiversitet  og er rekna som sårbar (VU) i Wales og Skottland.

Vernetiltak 
I samband med Ryfast-utbygginga blei Vegvesenet i mars 2015 pålagt å flytte ein forekomst av purpurmarihand frå midtrabatten på motorvegen til Mostun ved Mosvatnet i Stavanger.

Referansar

Bakgrunnsstoff 
 

Orkidear i Noreg
Orkidear i Danmark
Orkidear på Færøyane
Dactylorhiza majalis ssp. majalis

Dactylorhiza majalis ssp. majalis er ei plante i marihandslekta Dactylorhiza i orkidéfamilien (marihandfamilien) Orchidaceae. Tidlegare vart denne underarten, som ikkje veks i Noreg, kalla kongsmarihand i Artsdatabanken, men dette namnet er no teke i bruk for arten Dactylorhiza majalis.

Systematikk 
D. majalis ssp. majalis er nominatunderarten i kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.

Underartar av kongsmarihand i Noreg er smalmarihand (ssp. sphagnicola), lappmarihand (ssp. lapponica) og purpurmarihand (ssp. purpurella).

Utbreiing 
D. majalis ssp. majalis blir rekna som nær truga (NT) i Sverige og livskraftig i Danmark (LC). Det svenske namnet er «majnycklar» og det danske namnet er «mai-gøgeurt».

Referansar

Bakgrunnsstoff 
 

Orkidear i Sverige
Orkidear i Danmark
Eritrea under vinter-OL 2018

Eritrea deltok under Vinter-OL 2018 i Pyeongchang i Sør-Korea i perioden 9. til 25. februar 2018.

Dette var fyrste gongen Eritrea deltok i dei olympiske vinterleikane.

Alpine greiner

Referansar 

Denne artikkelen bygger på «Eritrea under vinter-OL 2018» frå ,  den 23. februar 2022.

Nasjonar under Vinter-OL 2018
2018
Eritrea i 2018
Eritrea under vinter-OL 2022

Eritrea deltok under Vinter-OL 2022 i Beijing i Kina i perioden 4. til 20. februar 2022.

Alpine greiner

Referansar 

Denne artikkelen bygger på «Eritrea under vinter-OL 2022» frå ,  den 23. februar 2022.

Nasjonar under Vinter-OL 2022
2022
Eritrea i 2022
Austersjømarihand

Austersjømarihand (Dactylorhiza majalis ssp. baltica) er ei plante i marihandslekta Dactylorhiza i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Austersjømarihand høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

Norske underartar av D. majalis i Noreg er smalmarihand (ssp. sphagnicola), lappmarihand (ssp. lapponica) og purpurmarihand (ssp. purpurella). Nominatunderarten (ssp. majalis) lever i Sverige og Danmark.

Utbreiing 
Austersjømarihand (svensk namn: «baltnycklar») blir rekna som sterkt truga (EN) i Sverige. I Finland har underarten (finsk namn: «baltiankämmekkä») nokre få funnstader på sørkysten og blir der òg rekna som sterkt truga (EN).

Referansar 

<

Bakgrunnsstoff 
 

Orkidear i Sverige
Orkidear i Finland
Kolatre

Kolatre (Cola acuminata) er eit tre i kattostfamilien som stammar frå Afrika. Det tilhøyrer Cola-slekta med over 120 artar. Kolatreet er er vanleg å dyrka i tropiske område, både i Vest-Afrika og Sør-Afrika. Det har ei belgforma frukt som inneheld 4 nøtter eller kjerner som er 4–5 cm lange. Dei er fyrst kvite og skiftar så farge til raud til svartbrun. Kolafrø inneheld teobromin og koffein. Dei blir etne og brukte som tilsetjingsstoff.

Kjelder

Denne artikkelen bygger på «Abatakola» frå ,  den 23. februar 2022.

Bakgrunnsstoff

Cola-slekta
Kulturplantar frå Afrika
Lisa Hauser

Lisa Theresa Hauser () er ein austerriksk skiskyttar frå Kitzbühel. Under VM i skiskyting 2021 vann ho gullmedaljen på fellesstarten og ho fekk sølv i så vel jakstart som i ein av mix-stafettane. Per februar 2022 hadde Hauser vunne tre individuelle tevlingar, alle i året 2021.

Kjelder

Denne artikkelen bygger på «Lisa Hauser» frå ,  den 24. februar 2022.  

Austerrikske skiskyttarar
Verdsmeistrar i skiskyting
Folk frå Kitzbühel
Anaïs Chevalier-Bouchet

Anaïs Chévalier-Bouchet () er ein fransk skiskyttar. Perioden 2016-22 sanka ho seks VM-medaljar og tre OL-medaljar, fem av medaljane er i sølv og fire i bronse. Individuet gjorde ho sine beste meisterskapstevlingar då ho vann sølv i sprint-øvinga under VM i skiskyting 2021 og sølv på 15 km under Vinter-OL 2022. Chevalier-Bouchet har sigra i eitt individuelt verdscuprenn, jaktstarten i Nové Město na Moravě 17. desember 2016.

Kjelder

Denne artikkelen bygger på «Anaïs Chevalier-Bouchet» frå ,  den 24. februar 2022.

Bakgrunnsstoff 
 

Franske skiskyttarar
Olympiske sølvmedaljevinnarar for Frankrike
Olympiske bronsemedaljevinnarar for Frankrike
Franske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Franske deltakarar under vinter-OL 2018
Skiskyttarar under vinter-OL 2018
Medaljevinnarar under vinter-OL 2022
Franske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2016
Deltakarar under VM i skiskyting 2017
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Martin Ponsiluoma

Martin Ponsiluoma () er ein svensk skiskyttar frå Östersund. Han vart verdsmeister på sprinten under VM i skiskyting 2021, i den same meisterskapen fekk han bronse på mixstafetten. Under Vinter-OL 2022 sikra han seg sølvmedaljen på fellesstarten.

Kjelder

Denne artikkelen bygger på «Martin Ponsiluoma» frå ,  den 24. februar 2022.

Bakgrunnsstoff 
 

Svenske skiskyttarar
Verdsmeistrar i skiskyting
Olympiske sølvmedaljevinnarar for Sverige
Svenske deltakarar under vinter-OL 2018
Skiskyttarar under vinter-OL 2018
Medaljevinnarar under vinter-OL 2022
Svenske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Folk frå Östersund
Aleksandr Loginov

Aleksandr Viktorovitsj Loginov () er ein russisk skiskyttar frå Saratov. Han vann gullmedaljen på sprint-distansen under VM i skiskyting 2020, året etter han tok sølv på same distansen under VM 2019. Perioden 2017-21 fekk han fire bronsemedaljen i verdsmeisterskap, tre av dei på stafettar. Under Vinter-OL 2022 vann han to bronsemedaljar, begge i stafett-tevlingar. Kvar einaste sesong frå 2019 til 2022 vann Loginov ei individuell tevling i verdscupen i skiskyting, medrekna VM-triumfen i 2020.

Kjelder

Denne artikkelen bygger på «Alexander Wiktorowitsch Loginow» frå ,  den 24. februar 2022.  

Russiske skiskyttarar
Verdsmeistrar i skiskyting
Folk frå Saratov
Elden Ring

Elden Ring er eit action-rollespel utvikla av FromSoftware og utgjeve av Bandai Namco Entertainment. Spelet er regissert av Hidetaka Miyazaki og utvikla i samarbeid med fantasy-forfattaren George R. R. Martin. 

Elden Ring vart utgjeve internasjonalt den 25. februar 2022 til Microsoft Windows, PlayStation 4, PlayStation 5, Xbox One og Xbox Series X/S. Det fekk svært positiv mottaking frå kritikarar.

Kjelder

Bakgrunnsstoff 
 

Action-rollespel
Dataspel frå 2022
PlayStation 4-spel
PlayStation 5-spel
Windows-spel
Xbox One-spel
Xbox Series X/S-spel
Engmarihand

Engmarihand (Dactylorhiza incarnata) er ei plante i marihandslekta Dactylorhiza i orkidéfamilien (marihandfamilien). I Norsk raudliste for artar (2021) er ho vurdert som livskraftig (LC).

Utsjånad 
Fargen på blomane til engmarihand kan variere i farge frå mørk rosa og raudfiolett til nesten heilt kvit. Einskildblomane har relativt smal, svakt tredelt leppe med mørkare strekteikningar eller prikkar. Støtteblada til einskildblomane er lange og kraftige, og dei er derfor gjerne godt synlege som grøne, brunlege eller raudlege innslag i akset. Engmarihand kan bli opp mot 40 centimeter høg. Stilken er tjukk og hol, og blada er lysegrøne og uflekka, utanom hos blodmarihand.

Systematikk 
Artsdatabanken bruker prinsipielt separate namn på ulike taksonomiske nivå. Her har ein vald å bruke det innarbeidde namnet engmarihand på arten og gi eit nytt namn til nominatunderarten, som har fått det lite innarbeidde namnet grasmarihand. Som oftast vil det vere denne underarten som er meint når ein bruker namnet engmarihand. Ein har tidlegare rekna med ein underart blodmarihand (Dactylorhiza incarnata ssp. cruenta), men i den 8. utgåva av Norsk flora er denne rekna som ein type av grasmarihand.

Underartane i Noreg er:
grasmarihand (nominatunderarten Dactylorhiza incarnata ssp. incarnata)
dynemarihand (Dactylorhiza incarnata ssp. coccinea)

I Norden finn vi elles:
voksmarihand (Dactylorhiza incarnata ssp. ochroleuca), i Sverige (ganske vanleg, ikkje vurdert separat for raudlista) og Danmark (EN)

Det finst fleire underartar på Dei britiske øyane, men utbreiinga av dei ulike underartane er ikkje fullt ut klarlagd:
Dactylorhiza incarnata ssp. pulchella
Dactylorhiza incarnata ssp. gemmana

Utbreiing 
Engmarihand er ein relativt vanleg orkidé i Noreg, først og fremst på Austlandet og i Midt-Noreg, så meir og meir spreidd nord til grensa mot Finnmark. Han trivst på kalkrik myr eller strandeng. Underarten dynemarihand veks i sanddynelandskap på Sørvestlandet. Arten er i tilbakegang på grunn av tap av habitat gjennom øydelegging av myrer, og var kom i 2006 inn på Norsk raudliste for artar som nær truga (NT). I seinere utgåver av raudlista er arten vurdert som livskraftig (LC).

Arten finst òg i Sverige (LC) (svensk namn: «ängsnycklar»), i Danmark (LC) (dansk namn: «kødfarvet gøgeurt») og i Finland (NT) (finsk namn: «punakämmekkä»).

Engmarihand (engelsk namn: «early marsh orchid») er vanleg over det meste av Dei britiske øyane. I både den britiske og den irske raudlista har arten status som livskraftig (LC), på same måte som lokalt i England og Wales, og han er ikkje nemnd for tiltak i Skottland. Fordelinga på underartar er ikkje  fullt ut klarlagd.

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Grasmarihand

Grasmarihand (Dactylorhiza incarnata ssp. incarnata), ofte kalla vanleg engmarihand, er ei plante i marihandslekta Dactylorhiza i orkidéfamilien (marihandfamilien) Orchidaceae.

Systematikk 
Artsdatabanken bruker prinsipielt separate namn på ulike taksonomiske nivå. Her har ein vald å bruke det innarbeidde namnet engmarihand på arten og gi eit nytt namn til nominatunderarten, som har fått det lite innarbeidde namnet grasmarihand. Som oftast vil det vere denne underarten som er meint når ein bruker namnet engmarihand, og mange vel å omtale underarten som «vanleg engmarihand». Artsdatabanken tilrår å bruke grasmarihand. Tidlegare rekna ein blodmarihand som ein egen underart av engmarihand (Dactylorhiza incarnata ssp. cruenta), men i den 8. utgåva av Norsk flora er denne rekna som ein type av grasmarihand.

Utbreiing
Grasmarihand veks først og fremst på Austlandet og i Midt-Noreg, så meir og meir spreidd nord til grensa mot Finnmark. Han trivst på kalkrik myr eller strandeng. I Norsk raudliste for artar er underarten vurdert som livskraftig (LC).

I Sverige er blodmarihand og voksmarihand ikkje rekna som underarter, men som varietetar, og dermed har òg grasmarihand (svensk namn: «äkta ängsnycklar») fått status som varietet (Dactylorhiza incarnata var. incarnata). Han er ikkje vurdert separat for raudlistestatus. 

Grasmarihand er rekna som underart i Danmark (LC) (dansk namn: «kødfarvet gøgeurt») og i Finland (NT) (finsk namn: «suopunakämmekkä»).

Fordelinga på underartar av engmarihand er ikkje fullt ut klarlagd på Dei britiske øyane. Nominatunderarten grasmarihand er likevel rekna som livskraftig (LC) i både den britiske og den irske raudlista, på same måte som lokalt i Wales, og han er ikkje nemnd for tiltak i Skottland. I den lokale raudlista for England står han førebels på venteliste (WL) i påvente av meir data.

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Dynemarihand

Dynemarihand (Dactylorhiza incarnata ssp. coccinea) er ei plante i orkidéfamilien (marihandfamilien) Orchidaceae. I Norsk raudliste for artar er underarten vurdert som sårbar (VU).

Systematikk 
Dynemarihand høyrer til den vanskelege slekta Dactylorhiza, på norsk marihandslekta. Den er ein underart av engmarihand, ofte med noko lysare blomar enn den mykje vanlegare nominatunderarten grasmarihand (ssp. incarnata).

Tidlegare blei dynemarihand rekna til ein eigen underart ssp. lobelii i Noreg, Danmark og Nederland, men denne blir no rekna av Artsdatabanken for å vere identisk med underarten ssp. coccinea, som er utbreidd i Storbritannia, sjølv om nyare funn av ssp. lobelii i Storbritannia kunne tyde på at dei skulle reknast som ulike underartar.

Utbreiing
Dynemarihand er knytt til dynetrau i sanddynelandskap i landa rundt Nordsjøen. 

I Noreg er utbreiinga avgrensa til nokre små og sårbare funnstader på kysten frå Farsund til Stavanger. Frå 2021 er planta teke med på Norsk raudliste for artar i kategorien sårbar (VU), med sjanse for å kunne bli oppgradert til sterkt truga (EN).

Dynemarihand (dansk namn: «klit-gøgeurt») er i Danmark rekna som sårbar (VU). Her held ein framleis fast ved det vitskaplege namnet ssp. lobelii. I både den britiske og den irske raudlista har underarten ssp. coccinea status som livskraftig (LC). Lokalt er han rekna som nær truga (NT) i England og livskraftig (LC) i Wales, og han er ikkje nemnd for tiltak i Skottland.  I Storbritannia er ssp. lobelii så langt rekna som eigen underart etter nyare funn, men er førebels sett på venteliste (WL) for raudlistevurdering.

Referansar

Bakgrunnsstoff 
 

Orkidear i Noreg
Orkidear i Danmark
Orkidear i Storbritannia
Blodmarihand

Blodmarihand er ei plante i orkidéfamilien (marihandfamilien) Orchidaceae. Ho blir no rekna som ein type av grasmarihand (nominatunderarten av engmarihand).

Utsjånad 
Blodmarihand har alltid mørke, purpurfarga blomster, og blir ikkje fullt så stor som andre grasmarihand. Det beste kjennemerket er at både over- og undersida av blada har flekkar som flyt saman, slik at blada ser nærmast brune ut.

Systematikk 
Blodmarihand høyrer til den vanskelege slekta Dactylorhiza, på norsk marihandslekta. Han har tidlegare av og til blitt rekna som ein eigen art med namnet D. cruenta, og har seinare vore teke med i engmarihand-komplekset som underarten D. incarnata ssp. cruenta. I samband med arbeidet med Norsk raudliste for artar for 2021, blei det konkludert med at blodmarihand truleg er ei kunstig eining og blei derfor ikkje vurdert for raudlista. I den 8. utgåva av Norsk flora er blodmarihand rekna som ein type av grasmarihand.

I Sverige og Danmark er blodmarihand ikkje rekna som underart, men som varietet (D. incarnata var. cruenta). I Finland og på Dei britiske øyane er han rekna som underart.

Ein annan underart av D. incarnata i Noreg ved sidan av nominatunderarten grasmarihand (ssp. incarnata), er den sjeldne underarten dynemarihand (ssp. coccinea). I Sverige og Danmark veks òg voksmarihand (ssp. ochroleuca eller var. ochroleuca).

Utbreiing
I Noreg veks blodmarihand på kalkhaldig grunn, mest på eng og i høgareliggande skog. Vanlegast er han i Midt-Noreg.

Blodmarihand er ganske vanleg i Sverige (svensk namn: «blodnycklar»), men er ikkje raudlistevurdert separat. Det er nokre usikre registreringar i Danmark (dansk namn: «blodplettet gøgeurt»), men heller ikke der er han raudlistevurdert. I Finland blir blodmarihand (finsk namn: «veripunakämmekkä») rekna som sårbar (VU).

På Dei britiske øyane er blodmarihand (engelsk namn: «flecked marsh orchid») funne i Irland og nokre få stader i Skottland. Han er rekna som livskraftig (LC) i den irske raudlista, medan han er vurdert å vere sterkt truga (EN) i den britiske raudlista.

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Voksmarihand

Voksmarihand (Dactylorhiza incarnata ssp. ochroleuca) er ei plante i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Voksmarihand høyrer til den vanskelege slekta Dactylorhiza, på norsk marihandslekta. Han har tidlegare av og til blitt rekna som ein eigen art med namnet D. ochroleuca, men blir i dag teke med i engmarihand-komplekset som underarten D. incarnata ssp. ochroleuca. I Sverige og Danmark er voksmarihand ikkje rekna som underart, men som varietet (D. incarnata var. ochroleuca). Det svenske namnet er «vaxnycklar» og det danske «hvidgul gøgeurt»

Norske underartar av D. incarnata er nominatunderarten grasmarihand (ssp. incarnata) og dynemarihand (ssp. coccinea).

Utbreiing
Det finst eit belagt funn i Trøndelag frå 1890, men seinare omtalte funn i Noreg er ikkje 
stadfesta.

I Sverige er det registrert spreidde funn i den sørlige delen av landet, mest på Gotland og Öland, men han er ikkje vurdert separat for raudlista I Danmark er det funnstader nord på Sjælland og på Møn, og han blir rekna som sterkt truga (EN).

I Storbritannia er voksmarihand berre funne nokre få stader heilt aust i England. Underarten er verna gjennom den britiske Handlingsplan for biodiversitet. I den britiske raudlista har arten status som kritisk truga (CR), på same måte som lokalt i England. Eit mogleg funn vest i Irland er ikke stadfesta, og arten er ikkje vurdert for den irske raudlista.

Referansar

Bakgrunnsstoff 
 

Orkidear i Sverige
Orkidear i Danmark
Orkidear i Storbritannia
Dactylorhiza majalis ssp. integrata

Dactylorhiza majalis ssp. integrata er ei plante i marihandslekta Dactylorhiza i orkidéfamilien (marihandfamilien) Orchidaceae. Han veks ikkje i Noreg.

Systematikk 
Dactylorhiza majalis ssp. integrata høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. integrata ført opp med det norske namnet stormarihand. Hedrén mfl. (2012) seier at dette er den same orkideen som Artsdatabanken kallar stormarihand med det vitskaplege namnet Dactylorhiza praetermissa, og som er registrert med eit omdiskutert funn på Stadlandet, eit funn som blir avvist av Hedrén. Den same orkideen er av andre kjelder kalla D. majalis ssp. praetermissa.

Utbreiing 
Denne orkideen blir rekna som sårbar (VU) i Sverige og livskraftig i Danmark (LC). Det svenske namnet er «englandsnycklar» og det danske er «priklæbet gøgeurt».

I den danske Naturbasen er det òg oppgitt ein varietet:
Dactylorhiza majalis ssp. integrata var. junialis (LC) (dansk namn: «ringplettet gøgeurt)

Referansar

Bakgrunnsstoff 
 

Orkidear i Sverige
Orkidear i Danmark
Dactylorhiza majalis ssp. elatior

Dactylorhiza majalis ssp. elatior er ei plante i marihandslekta Dactylorhiza i orkidéfamilien (marihandfamilien) Orchidaceae. Ho blir rekna som sterkt truga (EN) i Sverige, men veks ikkje i Noreg.

Systematikk 
Dactylorhiza majalis ssp. elatior høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. elatior ført opp med det norske namnet gotlandsmarihand. Artsdatabanken har ikkje nokon innførsel på dette namnet. Det svenske namnet er «gotlandsnycklar».

Referansar

Bakgrunnsstoff 
 

Orkidear i Sverige
Dactylorhiza majalis ssp. calcifugiens

Dactylorhiza majalis ssp. calcifugiens er ei plante i marihandslekta Dactylorhiza i orkidéfamilien (marihandfamilien) Orchidaceae. Ho er endemisk for Danmark og blir der skildra som «Sjælden».

Systematikk 
Dactylorhiza majalis ssp. calcifugiens høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. calcifugiens ført opp med det norske namnet marihand, medan det danske namnet er «thy-gøgeurt».

Referansar

Bakgrunnsstoff 
 

Orkidear i Danmark
Stormarihand

Stormarihand (Dactylorhiza praetermissa) er ei plante i marihandslekta Dactylorhiza i orkidéfamilien (marihandfamilien) Orchidaceae.

Systematikk 
I Gyldendals store nordiske flora er Dactylorhiza majalis ssp. integrata ført opp med det norske namnet stormarihand. Hedrén mfl. (2012) seier at dette er den same orkideen som Artsdatabanken kallar stormarihand, og som er registrert med eit omdiskutert funn på Stadlandet, eit funn som blir avvist av Hedrén. Den same orkideen er i Plants of the World Online og andre kjelder rekna som ein underart av kongsmarihand med namnet D. majalis ssp. praetermissa.

Utbreiing 
På dei britiske øyane er stormarihand (engelsk namn: «southern marsh orchid») vanleg i England og Wales. I den britiske raudlista har arten status som livskraftig (LC), på same måte som lokalt i England og Wales.

Referansar

Bakgrunnsstoff 
 

Orkidear i Noreg
Orkidear i Storbritannia